Desfluran

Desfluran fluran qrubundan yeni dövr inhalyasion anestetiklərindən olub, yaxşı hipnotik, lakin zəif analgetik və əzələ relaksasiya təsirə malikdir. 1992-ci ildən sintez olunmağa başlanılmış desfluran demək olar ki, indiki dövrdə anesteziyada gniş tətbiq olunmaqdadır. Sələflərindən tez təsirli, bədəndən tez xaric olma, həlim anestesiya effektliliyi, minimal toksikliyi ilə müsbət şəkildə fərqlənir. Desfluran Almaniya, Avstriya və İsveçrədə Bekster firmasının istehsal etdiyi Suprane adı ilə tanınır.

 Kimyəvi xüsusiyyəti 
 Xüsusiyyətləri 
Desfluranın maye kimi sıxlığı 1,465 q/ml olub, qaynama temperaturu 22,8 °C, buxar təzyiqi 20 °C 88,5 kPa-dır. Aşağı qaynama temperaturuna malik olduğuna görə onun istifadəsi üçün xüsusi dozimetr qurğu gərəkdirRolf Rossaint, Christian Werner, Bernhard Zwissler (Hrsg.): Die Anästhesiologie. Allgemeine und spezielle Anästhesiologie, Schmerztherapie und Intensivmedizin. 2., aktualisierte und erweiterte Auflage. Springer, Heidelberg 2008, ISBN 978-3-540-76301-7, S. 297–320..

 Stereokimyası 
Desfluran rasemat, yəni aşağıdakı iki enantiyomerin 1: 1 qarışığıdır:Rote Liste Service GmbH (Hrsg.): Rote Liste 2017 — Arzneimittelverzeichnis für Deutschland (einschließlich EU-Zulassungen und bestimmter Medizinprodukte). Rote Liste Service GmbH, Frankfurt/Main, 2017, Aufl. 57, ISBN 978-3-946057-10-9, S. 175.
 Enantiomeri Desfluran 180 px|Structural Formula of (R)-Desfluran(R)-Enantiomer 180 px|Structural Formula of (S)-Desfluran(S)-Enantiomer

 Farmakologiyası 
Desfluranın qanın qaz tərkibində yayılma dərəcəsi 0,42-dir. Belə ki, desfluranın alveol qovucuqlarında 1 həcm faizi, qanda 0,42 həcm faizinə bərabərdir. Desfluranın tez bir zamanda yuxuya getmə və yuxudan ayılma qabiliyyətinə malik olması, onun alveollardan qana yüksək keçmə xüsusiyyəti ilə izah olunur, lakin desfluranın qanda həllolma dərəcəsi zəifdir. Onun minimal alviol konsentrasiyası (MAK) 6%-dir. Bununla da o, izofluran və sevoflurandan fərqli olaraq bir qədər zəif potensiyaya malikdir. Desfluranın digər bir zəif cəhəti isə nəfəs yolu selikli qişalarına qıcıqlandırıcı təsir eməsidir ki, bu da bronxospazmlara və larinqospazmlara gətirib çıxara bilir. Bu məqsədlə giriş narkozu qismində istifadəsi məsləhət görülmür.

Desfluranın metobolizm dərəcəsi çox aşağı olub, 0,1% təşkil edir. Bu xüsusiyyətinə görə də qaraciyər toksikliyi çox zəifdir. Qaraciyəri zədəli yaxud xəstə olan pasiyentlərin narkozunda istifadəsi üçün tam müvafiq sayılır. Digər inhalyasion anestetiklər kimi desfluran da beyindaxili təzyiqi artırır, eyni zamanda bədxassəli hipertermiyaya səbəb ola bilir.

Anesteziya təsiri əsas nəzəriyyəyə əsasən desfluranın sinir membrabında zülal, lipid və su ilə müştərək və mürəkkəb əlaqəsi ilə izah edilir.

 Əlavə təsirləri 
 Selikli qişanı qıcıqlandırdığına görə öskürək,
 Başağrısı
 Ürək ritminin pozğunluğu: taxikardiya, bradikardiya
 Hipertoniya, hipotoniya
 Faringit
 Konyunktivit
 Ürəkbulanması, qusma

 Əks göstərişlər 
 Koronar ürək xəstəliyində (ürəyin işemik xəstəliyində)
 Bədxassəli hipertoniya riskli xəstələrə.
 Uşaq cərrahiyyəsində

 İstinadlar 

Kateqoriya:Anesteziya
Kateqoriya:İnhalyasion anestetiklər
Kateqoriya:Flüorlu üzvi birləşmələr